Theresa Mays regjering

**Theresa Mays regjering** var Storbritannias regjering fra 2016 til 2019. Den ble utnevnt etter at Theresa May den 13. juli 2016 ble utnevnt til statsminister og første skattkammerlord og bedt om å danne regjering i Storbritannia. Mays regjering avløste David Camerons andre regjering, som ble dannet etter parlamentsvalget i 2015.

Regjeringen var fram til parlamentsvalget i Storbritannia 2017 en
flertallsregjering dannet av Det konservative parti. I parlamentsvalget i 2017 mistet partiet ditt rene flertall, og regjeringen baserte seg også på støtte fra nordirske Democratic Unionist Party.
Flere framtredende EU-motstandere ble utnevnt til sentrale statsrådsposter, blant annet utenriksministerposten og til de nyopprettede ministerpostene for utmelding av EU og for internasjonal handel. Åtte av kabinettets 23 statsråder var kvinner, inkludert statsministeren og justisministeren.

Regjeringen ble etterfulgt av Boris Johnsons regjering 24. juli 2019.

## Bakgrunn
Det konservative parti vant parlamentsvalget i 2015 med et flertall på tolv seter i Underhuset.

I folkeavstemningen 23. juni 2016 stemte velgerne for å trekke seg fra Den europeiske union, med et resultat på 52 % for å melde seg ut og 48 % for å bli værende i unionen. David Cameron hadde som statsminister kjempet for at Storbritannia skulle holde seg i Den europeiske union og sa at han ville trekke seg fra sin stilling. Som følge av de første stegene i Det konservative partis ledervalg, gjenstod innenriksminister Theresa May som eneste kandidat da Andrea Leadsom trakk sitt kandidatur den 11. juli 2016. Etter denne kunngjøringen sa Cameron at han ville fratre fra sin stilling den 13. juli, for å bli erstattet av May.

May ble statsminister etter David Camerons avgang.

## Statsrådsutnevnelser

May ble den 13. juli 2016 utnevnt til statsminister og første skattkammerlord og bedt om å danne regjering i Storbritannia. Etter dette fulgte det utnevnelser til kabinettet. Flere av statsrådene i Camerons regjering ble byttet ut. Michael Gove (justisminister), Oliver Letwin (kansler for hertugdømmet Lancaster), John Whittingdale (minister for kultur, medier og idrett) og Nicky Morgan (utdanningsminister) var blant de som gikk ut av regjeringen. Heller ikke George Osborne, som var Camerons finansminister, fikk statsminister Mays tillit. Stephen Crabb, arbeids- og pensjonsminister i Camerons regjering, trakk seg fra regjeringen av hensyn til familien. Theresa Villiers ble byttet ut som Nord-Irland-minister.

Boris Johnson, som hadde stått i spissen for kampanjen for å få velgerne til å stemme for at Storbritannia skal forlate Den europeiske union i folkeavstemningen om saken, ble utnevnt til utenriksminister. Samtidig opprettet statsminister May en ny statsrådspost for framforhandling av Storbritannias uttreden fra EU. David Davis ble utnevnt til denne kabinettposten. Liam Fox ble minister for internasjonal handel, også dette en ny kabinettpost.

Mays nyutnevnte kabinett hadde totalt én kvinne mer enn Camerons utgående kabinett. Kvinneandelen var på omkring en tredel. I det nyutnevnte kabinettet besatte kvinner for første gang to av de fire mest sentrale kabinettpostene (*[[Great Offices of State]]*), statsminister og innenriksminister, mens menn besatte postene som finansminister og utenriksminister. Amber Rudd ble utnevnt til innenriksminister. Blant statsrådene som ellers ble valgt var Elizabeth Truss, den første kvinne i justisministerposten og som lordkansler. Mays rival i kampen om partiledervervet i Det konservative parti, Andrea Leadsom, ble utnevnt til minister for miljø, mat og landsbygdene.

Med rundt 30 % hadde Mays kabinett den laveste andel ministre utdannet ved privatskoler siden Clement Attlees regjering i 1945.

## Kabinett

## Liste over ministre
Ministre med rang av *minister of state*:
*Joyce Anelay, minister i Utenriksdepartementet og Departementet for internasjonal utvikling
*Gavin Barwell, minister for boliger, planlegging og London i Departementet for miljø, mat og landsbygdene
*Robert Buckland, Solicitor General for England and Wales
*Frederick Curzon, minister i Forsvarsdepartementet og nestleder i Overhuset
*Alan Duncan, minister i Utenriksdepartementet
*Philip Dunne, minister i Helsedepartementet
*Jane Ellison, finanssekretær i Skattkammeret
*George Eustice, minister i Departementet for miljø, mat og landsbygdene
*Nick Gibb, minister i Departementet for utdanning, kvinner og likestilling
*David Freud, minister for velferdsreform i Arbeids- og pensjonsdepartemente
*Robert Goodwill, minister for innvandring i Innenriksdepartementet
*Ben Gummer, minister for Cabinet Office
*Robert Halfon, minister i Departementet for utdanning, kvinner og likestilling
*Matt Hancock, minister for digital politikk i Departementet for kultur, medier og sport
*Greg Hands, minister i Departementet for internasjonal handel
*Oliver Heald, minister i Justisdepartementet
*Damian Hinds, minister i Arbeids- og pensjonsdepartementet
*John Hayes, minister i Transportdepartementet
*Nick Hurd, minister i Departementet for næringsliv, energi og industristrategi
*Jo Johnson, minister for universiteter og forskning i Departementet for utdanning, kvinner og likestilling og i Departementet for næringsliv, energi og industristrategi
*David Jones, minister i Departementet for uttreden fra Den europeiske union
*Brandon Lewis, minister for politi og brannvesen i Innenriksdepartementet
*Penny Mordaunt, minister i Arbeids- og pensjonsdepartementet
*Lucy Neville-Rolfe, minister i Departementet for næringsliv, energi og industristrategi
*Mike Penning, minister i Forsvarsdepartementet
*Mark Price, minister i Departementet for internasjonal handel
*Rory Stewart, minister i Departementet for internasjonal utvikling
*Edward Timpson, minister i Departementet for utdanning, kvinner og likestilling
*Ben Wallace, minister for sikkerhet i Innenriksdepartementet
*Susan Williams, minister i Innenriksdepartementet

## Parlamentariske understatssekretærer og andre
*Tariq Ahmad, parlamentarisk understatssekretær i Transportdepartementet
*Thomas Ashton, parlamentarisk understatssekretær i Departementet for kultur, medier og sport, Lord in Waiting
*Harriett Baldwin, parlamentarisk understatssekretær i Forsvarsdepartementet
*Guto Bebb, parlamentarisk understatssekretær i Departementet for Wales. Government Whip, Lord Commissioner of HM Treasury
*Nicola Blackwood, parlamentarisk understatssekretær i Helsedepartementet
*Nicholas Bourne, parlamentarisk understatssekretær i Kommunaldepartementet
*George Bridges, parlamentarisk understatssekretær i Departementet for uttreden fra Den europeiske union
*Thérèse Coffey, parlamentarisk understatssekretær i Departementet for miljø, mat og landsbygdene
*Tracey Crouch, parlamentarisk understatssekretær i Departementet for kultur, medier og sport
*Caroline Dinenage, parlamentarisk understatssekretær i Departementet for utdanning, kvinner og likestilling
*Andrew Dunlop, parlamentarisk understatssekretær i Departementet for Skottland og Departementet for Nord-Irland
*Michael Ellis, nestleder av Underhuset og assisterende innpisker
*Tobias Ellwood, parlamentarisk understatssekretær i Utenriksdepartementet
*John Gardiner, parlamentarisk understatssekretær i Departementet for miljø, mat og landsbygdene
*Mark Garnier, parlamentarisk understatssekretær i Departementet for internasjonal handel
*Sam Gyimah, parlamentarisk understatssekretær i Justisdepartementet
*Richard Harrington, parlamentarisk understatssekretær i Arbeids- og pensjonsdepartementet
*Kris Hopkins, parlamentarisk understatssekretær Departementet for Nord-Irland
*Margot James, parlamentarisk understatssekretær i Departementet for næringsliv, energi og industristrategi
*Andrew Jones, parlamentarisk understatssekretær i Transportdepartementet
*Marcus Jones, parlamentarisk understatssekretær i Kommunaldepartementet
*Simon Kirby, økonomisekretær i Finansdepartementet
*Mark Lancaster, parlamentarisk understatssekretær i Forsvarsdepartementet
*Phillip Lee, parlamentarisk understatssekretær i Justisdepartementet
*Paul Maynard, parlamentarisk understatssekretær i Transportdepartementet
*David Mowat, parlamentarisk understatssekretær i Helsedepartementet
*John Nash, parlamentarisk understatssekretær i Departementet for utdanning, kvinner og likestilling
*Sarah Newton, parlamentarisk understatssekretær i Innenriksdepartementet
*Jim O'Neill, handelssekretær i Finansdepartementet
*Caroline Nokes, parlamentarisk understatssekretær i Arbeids- og pensjonsdepartementet
*Andrew Percy, parlamentarisk understatssekretær i Kommunaldepartementet
*David Prior, parlamentarisk understatssekretær i Helsedepartementet
*Joanna Shields, parlamentarisk understatssekretær i Innenriksdepartementet og i Departementet for kultur, medier og sport
*Alok Sharma, parlamentarisk understatssekretærer i Utenriksdepartementet
*Chris Skidmore, parlamentarisk understatssekretær i Cabinet Office
*Robin Walker, parlamentarisk understatssekretær i Departementet for uttreden fra Den europeiske union
*James Wharton, parlamentarisk understatssekretær i Departementet for internasjonal utvikling
*Rob Wilson, parlamentarisk understatssekretær i Departementet for kultur, medier og sportt

## Referanser